**ОБРАЗЕЦ № 14**

**ПРОЕКТ НА ДОГОВОР**

Днес, ………………………2023 г., между:

 1. **„АВТОМАГИСТРАЛИ“ ЕАД**, ЕИК 831646048, със седалище и адрес на управление: гр. София, п.к. 1618, бул. „Цар Борис III” № 215, ет. 4, представлявано от изпълнителния директор - инж. Иван Станчев Станчев, наричано по-долу за краткост **ВЪЗЛОЖИТЕЛ** и Олга Стоичкова – главен счетоводител по системата за двоен подпис, от една страна и

 2. **...................................................................................................................................................**, наричано по-долу за краткост **ИЗПЪЛНИТЕЛ**

Се сключи настоящия договор за следното:

# I. ПРЕДМЕТ НА ДОГОВОРА

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши изпълнение на специфични дейности по ………………………………………………., за Обособена позиция №…………………определени по цена, вид и количество в Количествено-стойностните сметки, съставляващи Приложение №1, представляващи неразделна част от този договор.

# IІ. СРОК ЗА ИЗПЪЛНЕНИЕ НА ДОГОВОРА. ГАНАЦИОНЕН СРОК.

**Чл. 4 (1**) Договорът влиза в сила от подписването му от страните.

**Чл. 5 (1)** Срокът за изпълнение на дейностите по договора е ……..(……….) работни дни.

**(2)** Срокът по предходната алинея започва да тече при осигурено финансиране от страна на Агенция „Пътна инфраструктура“ и получаване на уведомително писмо от Възложителя.

**Чл. 6 (1)** Гаранционният срок за обекта е съгласно Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, като за ново строителство на автомагистрали – 7 години, за съоръжения при ново строителство - 12 години.

(2) Гаранционният срок започва да тече от датата на приемане на извършената работа с приемо-предавателен протокол.

#

# ІII. ЦЕНА ЗА ИЗПЪЛНЕНИЕ. ПЛАЩАНЕ НА ЦЕНАТА ЗА ИЗПЪЛНЕНИЕ.

**Чл. 7 (1)** Цената за изпълнение на дейностите – предмет на настоящия договор, дължима от **ВЪЗЛОЖИТЕЛЯ** на **ИЗПЪЛНИТЕЛЯ**, е **в** размер на …………………. лв. /……………………………/ лв. без ДДС.

**(2) ИЗПЪЛНИТЕЛЯТ** потвърждава, че Цената за изпълнение на поръчката е единственото възнаграждение за изпълнение на дейностите по Договораи **ВЪЗЛОЖИТЕЛЯТ** не дължи на **ИЗПЪЛНИТЕЛЯ** каквито и да било други суми.

**(3)** **ИЗПЪЛНИТЕЛЯТ** потвърждава, че предложената от него цена за изпълнение на поръчката покрива изцяло разходите за изпълнението на всичките му задължения за целия срок за изпълнение на дейностите по този Договор.

**Чл. 8 (1)** **ВЪЗЛОЖИТЕЛЯ** ще заплати на **ИЗПЪЛНИТЕЛЯ** аванс, в размер на ………… % от цената по ал. 1. Авансовото плащане се извършва в срок до 5 работни дни след подписване на настоящия договор, след представяне на оригинал на фактура и банкова гаранция или застрахователна полица обезпечаваща отговорността на **ИЗПЪЛНИТЕЛЯ** за авансово получените средства в пълен размер. Гаранцията по предходното изречение следва да бъде във формата на безусловно и неотменима банкова гаранция или застраховка със срок на валидност не по-малко от срока за изпълнение на договора.

(2) В случай, че гаранцията по предходната алинея бъде уговорена като такава на разсрочено плащане, Изпълнителя следва да представи доказателства за заплащането на съответната вноска в срок от един месец, преди датата на падежа и. В случай, че ИЗПЪЛНИТЕЛЯ не изпълни задълженията си по предходната алинея, ВЪЗЛОЖИТЕЛЯ има право да усвои гаранцията изцяло.

(3) Аванса по ал. 1 се приспада от окончателното плащане.

**Чл. 9 (1)** Окончателното плащане по договора се извършва от ВЪЗЛОЖИТЕЛЯ в 30 (тридесет) дневен срок от датата на представяне на данъчната фактура от страна на ИЗПЪЛНИТЕЛЯ, Сертификат за окончателно плащане, съставен от ВЪЗЛОЖИТЕЛЯ И ИЗПЪЛНИТЕЛЯ и приемане без забележки на извършените дейности, удостоверено с подписан двустранен приемо-предавателен протокол.

(2) Дължимото се изплаща на Изпълнителя в срок до 30 /тридесет/ дни след представяне на приемо-предавателен протокол и оригинална фактура, издадена на „Автомагистрали“ ЕАД.

(3) Плащанията на Изпълнителя се превеждат по следната банкова сметка:

**Банка: ..................................................**

**IBAN: ....................................................**

**BIC: .......................................................**

**iV. СТРОИТЕЛНИ ПРОДУКТИ**

**Чл. 10. (1)** Строителните продукти, материали и изделия, които **ИЗПЪЛНИТЕЛЯТ** е закупил за извършване на строежа или са доставени от **ВЪЗЛОЖИТЕЛЯ**, са собственост на **ВЪЗЛОЖИТЕЛЯ**.

**(2)** Рискът от повреждането или унищожаването на строителните продукти по ал. 1 се носи от **ИЗПЪЛНИТЕЛЯ**.

**Чл. 11 (1)** **ИЗПЪЛНИТЕЛЯТ** се задължава да информира своевременно **ВЪЗЛОЖИТЕЛЯ** за необходимите доставки, с цел да се осигури регулярност на доставките на строителните продукти, необходими за изпълнението на строежа, по начин, който да обезпечава навременно, качествено и ефикасно извършване на СМР и спазване на Графика за изпълнение на Строежа. **ВЪЗЛОЖИТЕЛЯ**  не носи каквато и да е отговорност за ненавременни доставки, ако забавата се дължи на несвоевременно уведомяване за необходимостта от извършването им.

**Чл. 12 (1)** **ИЗПЪЛНИТЕЛЯТ** ще използва и влага в строителството строителни продукти по вид, произход, качество, стандарт и технически и технологични показатели, съгласно проектната документация, Техническите спецификации и в съответствие с всички приложими законови разпоредби.

**(2)** Строителните продукти, трябва да бъдат съпроводени с документи, доказващи техния произход, съответствие на стандарт или друг вид техническо одобрение и качество.

(3) В случай, че доставените от ВЪЗЛОЖИТЕЛЯ строителни продукти, материали и изделия не отговарят на изискванията на ал. 1, ИЗПЪЛНИТЕЛЯ следва да откаже влагането им, освен ако след изрично и писмено уведомление на ВЪЗЛОЖИТЕЛЯ за несъответствието, последния разпореди писмено влагането им.

(4) В случай, че ИЗПЪЛНИТЕЛЯ не изпълни задължението си по предходната алинея, той отговаря за качеството и съответствието на вложените строителни материали, продукти и изделия.

**Чл. 13.** Влагането на строителни продукти, които не са одобрени предварително от КОНСУЛТАНТА ще се счита за неизпълнение на договора.

# V. ИЗВЪРШВАНЕ НА дейностите по договора

**Чл. 14.** При изпълнение на своите задължения **ИЗПЪЛНИТЕЛЯТ**:

1. се задължава да изпълнява мерките и препоръките на **ВЪЗЛОЖИТЕЛЯ** и КОНСУЛТАНТА, съдържащи се в докладите от проверки на място;

**2.** поема пълна отговорност за качественото и срочно изпълнение на възложените работи, гарантирайки цялостна охрана и безопасност на труда;

**3.** осигурява високо квалифицирано ръководство за изпълнението на договореното строителство през целия период на изпълнението на Строежа;

**4.** извършва и приключва дейностите, както и осигурява, че неговите представители, служители или Подизпълнители ще извършват и приключват дейностите по начин, който няма да накърнява или уврежда доброто име и репутация на **ВЪЗЛОЖИТЕЛЯ;**

**5.** взема необходимите мерки за опазване на пътищата, ползвани от него по време на строителството и за сигурността на съществуващия пътен трафик, за което носи пълна отговорност;

**6.** организира и изпълнява всички появили се по време на строителството въпроси, свързани с временната организация на пътния трафик и съгласувания с другите заинтересовани страни;

**7.** осигурява и поддържа цялостно наблюдение, необходимото осветление и охрана на Строежа по всяко време, с което поема пълна отговорност за състоянието му и за съответните наличности;

**8.** предоставя възможност за контролиране и приемане на изпълнените видове работи;

**9.** започва изпълнението на следващия по програма вид работа, само след като изпълнените предхождащи видове работи са приети по съответния ред;

**10.** е длъжен да информира **ВЪЗЛОЖИТЕЛЯ** за възникнали проблеми при изпълнението на проекта и за предприетите мерки за тяхното решаване;

**11.** влага в Строежа Строителни продукти само с предварително доказани качества, отговарящи на нормативните изисквания, стандарти и условията на Проектната документация, притежават и са представени със съответните сертификати за качество и декларация за съответствие на продуктите и са одобрени от КОНСУЛТАНТА;

**12.** не изпълнява дейности, за които съществуват ограничения за изпълнението им през зимния сезон и при изключително неблагоприятни климатични условия, съгласно Техническите спецификации;

**13.** носи пълна отговорност за изпълнените видове работи до цялостното завършване и приемане на Строежа. Приемането на отделни елементи или видове работи по време на строителството, вкл. и тяхното заплащане, не освобождава **ИЗПЪЛНИТЕЛЯ** от тази отговорност;

**14.** е длъжен да съхранява всички документи по изпълнението на настоящия Договор за период от 4 (четири) години след датата на изтичане на последния срок за гаранционно поддържане;

**15.** при проверки на място от страна на **ВЪЗЛОЖИТЕЛЯ** или други органи, **ИЗПЪЛНИТЕЛЯТ** се задължава да осигури присъствието на негов представител, както и да осигурява достъп до помещения, преглед на документи, свързани с изпълнението на възложените Дейности;

**Чл. 15 (1)** **ИЗПЪЛНИТЕЛЯТ** е длъжен да спазва приложимите Законови разпоредби, регулиращи наемането на работници и служители и осигуряване на безопасни и здравословни условия на труд. Отговорността за неспазването на приложимите Законови разпоредби се носи само от **ИЗПЪЛНИТЕЛЯ**.

**(2) ВЪЗЛОЖИТЕЛЯТ** има право да извършва проверки и да изисква съответни документи от **ИЗПЪЛНИТЕЛЯ**, удостоверяващи изпълнението на задълженията му по ал. 1.

**(3)** Което и да е констатирано от **ВЪЗЛОЖИТЕЛЯ** нарушение на изискването за законосъобразно наемане на работници и служители, както и на изискванията за осигуряване на безопасни и здравословни условия на труд, ще се счита за Неизпълнение на този Договор, което ако е системно, е основание за едностранно прекратяване на Договора от **ВЪЗЛОЖИТЕЛЯ**.

**Чл. 16. ИЗПЪЛНИТЕЛЯТ** носи отговорност и за безопасността на всички Дейности по изпълнението на Строежа.

**Чл. 17 (1) ИЗПЪЛНИТЕЛЯТ** отговаря за вреди от трудова злополука, претърпяна от негов служител при и по повод изпълнението на Строежа, независимо от това дали негов орган или друг негов служител има вина за настъпването им.

**(2) ИЗПЪЛНИТЕЛЯТ** отговаря и когато трудовата злополука е причинена от Непредвидено обстоятелство при или по повод изпълнението на Дейностите по Договора.

**(3) ИЗПЪЛНИТЕЛЯТ** се освобождава от отговорността по ал. 1 и ал. 2, ако трудовата злополука е в резултат от виновно действие/бездействие на **ВЪЗЛОЖИТЕЛЯ**, на негов представител или служител. В този случай отговорността се поема от **ВЪЗЛОЖИТЕЛЯ**.

**Чл. 18 (1)** **ИЗПЪЛНИТЕЛЯТ** изпълнява Строежа в съответствие с Договора, Проектната документация, Техническите спецификации и Плана за безопасност и здраве и императивните правила на нормативните актове, регулиращи съответната дейност.

**(2)** При противоречие или несъответствие между текстовете на документите по ал. 1, приоритетът на документите при прилагането и тълкуването им е в следната последователност:

**1.** закони;

**2.** подзаконови нормативни актове;

**3.** Договора;

**4.** технически правила, норми и нормативи, издадени от Министъра на регионалното развитие и благоустройството;

**5.** стандарти и технически одобрения;

**6.** Техническата спецификация на **ВЪЗЛОЖИТЕЛЯ**;

**7.** Техническите предписания на Инвестиционния проект към изпълнението на СМР и към влаганите в Строежа Строителни продукти.

**(3) ИЗПЪЛНИТЕЛЯТ** поема за своя сметка всички разходи във връзка с организацията и изпълнението на строителството.

**(4)** Основният текст на Договора и неговите допълнения имат предимство пред неговите приложения.

**Чл. 19 (1)** Дейностите трябва да бъдат извършвани по начин, че да не създават пречки за достъпа до или за ползването на пътища или имоти, собственост на **ВЪЗЛОЖИТЕЛЯ** или на трети лица. Всички такси и разноски във връзка с изпълнението на това задължение са за сметка на **ИЗПЪЛНИТЕЛЯ**. Той носи и отговорността за вреди поради Неизпълнение на задължението.

**(2) ИЗПЪЛНИТЕЛЯТ** е длъжен преди започване на изпълнението, на каквито и да било работи по Строежа до неговото приключване, за своя сметка да вземе необходимите мерки за осигуряване на безопасността на гражданите, като постави предупредителни знаци, указания за отбиване на движението, подходящо осветление и други подобни, съгласно изискванията на нормативните актове.

**Чл. 20 (1) ВЪЗЛОЖИТЕЛЯТ** има право да нареди на **ИЗПЪЛНИТЕЛЯ** временно преустановяване работата на Строежа, ако е констатирано Неточно изпълнение, влагане на некачествени Строителни продукти и неспазване на Инвестиционния проект и Техническите спецификации.

**(2)** Спирането на дейностите по силата на ал. 1 не води до спиране на срока за изпълнение на Договора и не може да служи за основание за удължаването му.

**Чл. 21 (1)** За периода на временното преустановяване **ИЗПЪЛНИТЕЛЯТ** е длъжен да предпази, съхрани и обезопаси изпълнените дейности срещу разваляне, повреждане или унищожаване.

**(2)** Всички рискове от погиване, повреждане, разваляне и унищожаване на изпълнени СМР или друго имущество на обекта, се носят и са изцяло за сметка на **ИЗПЪЛНИТЕЛЯ** за периода на временното преустановяване на дейностите.

#

# VІ. КОНТРОЛ НА КАЧЕСТВОТО

**Чл. 22 (1)** Дейностите по Договора следва да бъдат изпълнени в пълно съответствие с Проектната документация, Техническите спецификации, както и всички приложими Законови разпоредби.

**(2)** Неспазването от **ИЗПЪЛНИТЕЛЯ** на изискванията на Проектната документация, на Техническите спецификации и всички приложими Законови разпоредби, относно стандартите и качеството на Строителните продукти, както и на извършените дейности, ще се счита за Неизпълнение на този Договор, което ако е Системно или представлява Съществено неизпълнение, е основание за едностранно прекратяване на Договора от **ВЪЗЛОЖИТЕЛЯ**.

**Чл. 23 (1) ИЗПЪЛНИТЕЛЯТ** е длъжен да извърши всички изпитвания в хода на строителството и след неговото приключване, като спазва срока на извършването и периодичността им съгласно изискванията на Техническите спецификации.

**(2) ВЪЗЛОЖИТЕЛЯТ** има право да изиска от **ИЗПЪЛНИТЕЛЯ** да извърши допълнителни изпитвания, които не са предвидени, за да се провери дали качеството на дадена строителна дейност отговаря на изискванията на Техническите спецификации.

**(3)** Разходите за изпитванията по ал. 3 са за сметка на **ВЪЗЛОЖИТЕЛЯ**.

#

# VII. ОТГОВОРНОСТ ПРИ НЕИЗПЪЛНЕНИЕ

**Чл. 24 (1)** В случай, че **ИЗПЪЛНИТЕЛЯТ** не е завършил възложените дейности до степен на окончателно завършване в сроковете, посочени в настоящия договор, **ИЗПЪЛНИТЕЛЯТ** се задължава да плати неустойка на **ВЪЗЛОЖИТЕЛЯ** в размер на 0,2% (нула цяло и две) на ден от цената на неизпълнените дейности в лв. без ДДС за всеки ден от забавеното изпълнение, но не повече от 30% (тридесет) от цената на възложените дейности в лв. без ДДС.

**(2)** При забавено изпълнение на всяко друго задължение по този Договор от страна на **ИЗПЪЛНИТЕЛЯ**, последният дължи на **ВЪЗЛОЖИТЕЛЯ** неустойка в размер на 0,05% (нула цяло нула пет на сто) на ден за всеки ден Забава, но не повече от 25% (двадесет и пет на сто) от Цената за изпълнение на поръчката в лв. без ДДС.

**Чл. 25 (1)** При лошо или Частично изпълнение, **ИЗПЪЛНИТЕЛЯТ** дължи неустойка в размер на 5% (пет на сто) от Цената за изпълнение на съответните дейности, определена съгласно КСС, в лв. без ДДС, които е следвало да бъдат изпълнени точно.

**(2)** За всяко друго Неизпълнение на задължение по Договора, дефинирано изрично или квалифицирано като такова, включително без да е упоменато, че ще се счита за Неизпълнение, **ИЗПЪЛНИТЕЛЯТ** дължи неустойка в размер на 10% (десет на сто) от стойността на неизпълненото задължение, а когато стойността на задължението не може да бъде определена или задължението е без стойност, неустойката е в размер на 0,5% (нула цяло и пет на сто) от Цената за изпълнение на договора в лв. без ДДС.

**Чл. 26. ВЪЗЛОЖИТЕЛЯТ** има право да приспада начислените неустойки от Цената за изпълнение на договора в лв. без ДДС, от която и да е сума (Сертификати и др.), дължима на **ИЗПЪЛНИТЕЛЯ** по този Договор.

# VIII. ОТГОВОРНОСТ ЗА ВРЕДИ. ЗАСТРАХОВКИ

**Чл. 27. ИЗПЪЛНИТЕЛЯТ** носи отговорност и се задължава да обезщети **ВЪЗЛОЖИТЕЛЯ,** за което и да е искане, претенция, процедура или разноски, направени във връзка с вреди, причинени на други участници в строителството и/или трети лица, вкл. телесна повреди или смърт, при или по повод изпълнението на задълженията си по този Договор.

 **Чл. 28.** За времетраенето на Договора **ИЗПЪЛНИТЕЛЯТ** се задължава да поддържа валидна застраховка за покриване на пълната му професионална отговорност, съгласно изискването на чл. 171, ал. 1 от ЗУТ и Наредбата за условията и реда за задължително застраховане в проектирането и строителството.

**Чл. 29.** Разходите по обслужване на застраховките са за сметка на **ИЗПЪЛНИТЕЛЯ**, като застрахователните премии трябва да бъдат изплатени изцяло на застрахователя при подписване на застрахователния договор.

**Чл. 30 (1)** **ИЗПЪЛНИТЕЛЯТ** е длъжен да поддържа застрахователния лимит през целия период на договора, включително като заплати допълнителни премии, в случай че през застрахователния период настъпят събития, които биха намалили застрахователното покритие.

**(2) ВЪЗЛОЖИТЕЛЯТ** има право да поиска представянето от **ИЗПЪЛНИТЕЛЯ** на застрахователните полици и платежните документи, удостоверяващи плащането на застрахователните премии по дължимите застраховки, като **ИЗПЪЛНИТЕЛЯТ** се задължава да ги предостави на **ВЪЗЛОЖИТЕЛЯ** в 7-дневен срок от получаването на направеното искане.

**(3)** Ако **ВЪЗЛОЖИТЕЛЯТ** констатира Неизпълнение на задължението на **ИЗПЪЛНИТЕЛЯ** за сключване и поддържане на застраховките по този раздел, той има право да спре плащанията на Цената за изпълнение на договора до отстраняване на констатираното Неизпълнение.

# IХ. ОТСТРАНЯВАНЕ НА ДЕФЕКТИ В ГАРАНЦИОННИТЕ СРОКОВЕ

**Чл. 31 (1)** В случай, че възникнат Дефекти в срока по съответните Гаранционни срокове, но не по-късно от 14 (четиринадесет) календарни дни след изтичане на срока, **ВЪЗЛОЖИТЕЛЯ** ще изпрати на **ИЗПЪЛНИТЕЛЯ** **Известие за Дефект,** което съдържа срок за отстраняване на Дефекта.

**(2)** В 3-дневен срок от получаването на Известието за Дефект, **Изпълнителят** информира писмено **ВЪЗЛОЖИТЕЛЯ** за съгласието или отказа си да отстрани Дефекта.

**(3)** В случай, че **Изпълнителят** откаже или не отстрани Дефекта в срока, определен с Известието за Дефект, **ВЪЗЛОЖИТЕЛЯТ** има право на неустойка, която покрива направените от **ВЪЗЛОЖИТЕЛЯ** разходи за отстраняването на Дефекта.

**(4)** В случай на Неизпълнение на задълженията на **Изпълнителя** за отстраняване на Дефект в Гаранционните срокове, **ВЪЗЛОЖИТЕЛЯТ** има право да търси обезщетение по общия ред.

#

# X. СПИРАНЕ НА ИЗПЪЛНЕНИЕТО, ПОРАДИ НЕПРЕДВИДЕНИ ОБСТОЯТЕЛСТВА. ИЗМЕНЕНИЕ, ДОПЪЛНЕНИЕ И ПРЕКРАТЯВАНЕ НА ДОГОВОРА

**Чл. 32 (1)** При възникването на Непредвидено обстоятелство изпълнението на задълженията по Договора и съответните насрещни задължения се спират за времетраенето на Непредвиденото обстоятелство. В случай, че непредвиденото обстоятелство възпрепятства работата на **ИЗПЪЛНИТЕЛЯ** само за отделен подетап, **ИЗПЪЛНИТЕЛЯТ** се задължава да продължи дейността си по другите подетапи.

**(2)** Срокът за изпълнение на задължението се продължава пропорционално на периода, през който изпълнението е било спряно от Непредвиденото обстоятелство.

**(3)** Страната, която не може да изпълни задълженията си по този Договор поради Непредвидени обстоятелства, не носи отговорност.

**(4)** Настъпването на Непредвиденото обстоятелство не освобождава Страните от изпълнение на задължения, които е трябвало да бъдат изпълнени преди настъпване на събитието.

**(5)** Страна, която е засегната от Непредвидено обстоятелство, е длъжна в най-кратък срок, но не по-късно от 3 (три) календарни дни от узнаване на събитието, писмено да извести другата Страна за Непредвиденото обстоятелство. Известието задължително съдържа информация за:

**а)** очакваното въздействие на Непредвиденото обстоятелство върху изпълнението на СМР и/или върху възможността за приключване до Датата на приключване;

**б)** предложения за начините на избягване или намаление на ефекта от такова събитие, респ. обстоятелство;

**в)** предполагаемият период на действие и преустановяване на Непредвиденото обстоятелство;

**г)** евентуалните последствия от него за изпълнението на този Договор.

**(6)** В случай, че Страната, засегната от Непредвиденото обстоятелство не изпрати никакво известие, дължи на другата Страна обезщетение за вредите от това и няма право да иска удължаване на Датата на приключване.

**(7)** Удостоверяването на възникнало Непредвидено обстоятелство се извършва със сертификат за форсмажор, издаден от Българската търговско-промишлена палата.

**Чл. 33 (1)** От датата на настъпване на Непредвидени обстоятелства до датата на преустановяване на действието му, Страните предприемат всички необходими действия, за да избегнат или смекчат въздействието на Непредвиденото обстоятелство и да продължат да изпълняват задълженията си по този Договор, които не са възпрепятствани от Непредвиденото обстоятелство.

**(2)** Доколкото Непредвиденото обстоятелство са риск, обхванат от условията на застрахователното покритие, **ИЗПЪЛНИТЕЛЯТ** е длъжен незабавно да предяви съответните претенции по застрахователната полица, като уведоми **ВЪЗЛОЖИТЕЛЯ** за всички действия на застрахователя и размера на изплатените суми в случай, че застрахователната претенция бъде уважена.

**Чл. 34 (1)** Допускат се изменения на договора, свързани с промяна на срока за изпълнение, промени в техническия проект, промяна на единични цени, промяна на общата цена за изпълнение на договора, при определени обстоятелства, както следва:

**1.** Изменение на договора предвид разкриване на археологически обекти по трасето на обекта, предмет на поръчката. В този случай, договорът се изменя като се удължава срокът за изпълнението му с времетраенето на периода за проучване на археологическия обект и освобождаване на трасето за строителство с получен от ВЪЗЛОЖИТЕЛЯ протокол по чл. 158а, ал. 6 от Закона за културното наследство от компетентния орган, одобрен със заповед от министъра на културата или от оправомощен от него заместник-министър.

2. Неприключени отчуждения и забава в издаването на разрешението/разрешенията за строеж на обекта, предмет на поръчката. В този случай, договорът се изменя като се удължава срокът за изпълнението му с времетраенето на периода за приключване на отчуждителните процедури и издаване разрешението/разрешенията за строеж на обекта, предмет на поръчката.

3. Установени разлики в геоложките проучвания към техническите проекти и тези на място. В случай, че геоложките условия в действителност се различават от геоложките условия в местата на проучването (сондажи, шурфове и др.), посочени в Техническите и идейни проекти и това доведе до забавяне на изпълнението на Договора и/или до основание за прилагане и изпълнение на ново проектно решение, договорът се изменя като се удължава срокът за изпълнението му с времетраенето на периода необходим за изпълнението на възникналите нови видове работи и/или новото проектно решение, както и цената за изпълнение на договора във връзка с новите видове работи и/или новото проектно решение.

4. Разкриване на нови подземни и надземни мрежи на техническата инфраструктура в резултат на неточни и/или непълни данни, и/или необозначени в съответните специализирани карти и регистри. В този случай, договорът се изменя като се удължава срокът за изпълнението му с времетраенето на допълнителните работи, които следва да бъдат извършени от съответното експлоатационно дружество и/или изпълнителя на поръчката, както и цената за изпълнение на договора във връзка с допълнителните работи .

**5.** Изменения на договора в резултат на промени в техническите проекти , които могат да доведат до промяна в срока на изпълнението му и/или промяна на цената за изпълнение на договора.

**(2)** Измененията и допълненията на Договора се извършват с допълнително споразумение, подписано от Страните, което става неразделна част от Договора.

**Чл. 35.** Договорът се прекратява при следните случаи:

1. поради неизпълнение на задълженията по този Договор от Страните и в предвидените в Договора случаи;
2. с едностранно писмено уведомление без предизвестие от едната до другата Страна, когато изпълнението на дейностите е преустановено за период, по-голям от 90 (деветдесет) дни, поради наличие на Непредвидени обстоятелства;
3. ако в резултат на обстоятелства, възникнали след сключване на Договора, страна по договора не е в състояние да изпълни своите задължения.
4. При прекратяване на договора между ВЪЗЛОЖИТЕЛЯ и ИНВЕСТИТОРА;
5. с изпълнение на всички задължения по Договора;
6. по взаимно съгласие между Страните, изразено в писмена форма.

**Чл. 36.** Договорът се прекратява от **ВЪЗЛОЖИТЕЛЯ** с**:**

**1.** писмено уведомление до **ИЗПЪЛНИТЕЛЯ**, ако в резултат на обстоятелства, възникнали след сключването на Договора, не е в състояние да изпълни своите задължения;

**2.** едностранно писмено уведомление без предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**:

**а)** при нарушения на изискванията за избягване конфликт на интереси;

**б)** при започване на процедура по ликвидация на **ИЗПЪЛНИТЕЛЯ**;

**в)** при откриване на производство по обявяване в несъстоятелност на **ИЗПЪЛНИТЕЛЯ;**

**г)** спрямо **ИЗПЪЛНИТЕЛЯ** се установят обстоятелства, представляващи нарушение на нормативни разпоредби;

#

# ХI. КОНФИДЕНЦИАЛНОСТ

**Чл. 37 (1)** Всяка от страните по Договора се задължава да не разпространява информация за другата страна, станала й известна при или по повод сключването на Договора, която страната, за която се отнася информацията, е посочила писмено, че е конфиденциална.

**(2)** Всички карти, рисунки, скици, фотографии, планове, доклади, препоръки, оценки, записки, документи, договори, и други данни независимо от носителя (хартиен, магнитен или друг носител), независимо от формата (текстов, графичен, звуков, визуален, аналогов или цифров формат), събрани или получени от **ИЗПЪЛНИТЕЛЯ** във връзка с изпълнението на Договора, имат статут на конфиденциална информация.

**Чл. 38 (1)** **ИЗПЪЛНИТЕЛЯТ** ще използва предоставената от **ВЪЗЛОЖИТЕЛЯ** конфиденциална информация, свързана с дейността във връзка с изпълнението на този Договор, с изключителната цел **ИЗПЪЛНИТЕЛЯТ** да изпълни своите задължения по този Договор.

**(2)** **Изпълнителят** не може да дава конфиденциална информация на трети лица и да участва в медийни изяви във връзка с изпълнението на Договора без предварителното писмено съгласие на **ВЪЗЛОЖИТЕЛЯ**.

**(3) ИЗПЪЛНИТЕЛЯТ** няма право да използва, разгласява, предоставя, разпространява всяка непубликувана или конфиденциална информация, получена в хода на одитния процес, освен ако му бъде предварително писмено разрешено от **ВЪЗЛОЖИТЕЛЯ** или упълномощено от него лице.

**(4)** Всички предоставени материали, независимо от носителя и формата им, не могат да бъдат копирани без предварително изрично писмено съгласие на **ВЪЗЛОЖИТЕЛЯ**.

**(5)** При приключване на изпълнението на договора или при искане на **ВЪЗЛОЖИТЕЛЯ**, всички предоставени материали, съдържащи конфиденциална информация, ще бъдат върнати на **ВЪЗЛОЖИТЕЛЯ**.

**(6)** Предоставянето на конфиденциална информация на надлежно упълномощени представители на **ВЪЗЛОЖИТЕЛЯ**, на КОНСУЛТАНТА, на ПРОЕКТАНТА, на Сметната палата, АДФИ, няма да се смята за нарушение на ал. 1-6 включително.

**Чл. 39. ИЗПЪЛНИТЕЛЯТ** приема, че което и да е нарушаване на разпоредбите на настоящия договор, представлява неизпълнение на Договора.

**ХII. ГАРАНЦИЯ ЗА обезпечаване ИЗПЪЛНЕНИЕто НА ДОГОВОРА**

**Чл. 40. (1)** При подписване на този Договор, като гаранция за обезпечаване изпълнението на задълженията по Договора, **ИЗПЪЛНИТЕЛЯТ** представя на **ВЪЗЛОЖИТЕЛЯ** Гаранция за обезпечаване на изпълнението на Договора.

**(2)** Разходите по обслужването на Гаранцията за обезпечаване на изпълнението на Договора се поемат от **ИЗПЪЛНИТЕЛЯ**.

**(3)** Гаранцията за обезпечаване на изпълнението на Договора е в размер на ………………… (…………………………… ) лв., представляваща …………..% от Цената за изпълнение на договора в **лв. С ДДС по** чл. 8, ал. 1. Гаранцията по предходното изречение следва да бъде във формата на безусловна и неотменима банкова гаранция или безусловна и неотменима застраховка. В случай, че гаранцията бъде уговорена като такава на разсрочено плащане, Изпълнителя следва да представи доказателства за заплащането на съответната вноска в срок от един месец, преди датата на падежа и. В случай, че Изпълнителя не изпълни задълженията си по предходното изречение, Възложителя има право да усвои гаранцията изцяло.

**Чл. 41 (1)** Гаранцията за изпълнението е със срок на валидност **……. месеца**, считано от датата на сключване на договора, като валидността ѝ се поддържа до датата на изтичане на последния гаранционен срок съгласно Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**(2) ВЪЗЛОЖИТЕЛЯТ** има право да изиска удължаване на Гаранцията за обезпечаване на изпълнението в случай, че до изтичането на валидността й не е изтекъл и последния гаранционен срок, съгласно Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**Чл. 42.** В рамките на 30 (тридесет) календарни дни след приемане на дейностите, **ВЪЗЛОЖИТЕЛЯТ** освобождава 30 % от стойността на Гаранцията за обезпечаване на изпълнението. Остатъкът от Гаранцията за Изпълнение се освобождава след изтичане на последния срок за гаранционно поддържане, от определените такива в Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**Чл. 43 (1) ВЪЗЛОЖИТЕЛЯТ** има право да усвои изцяло или част от Гаранцията за изпълнение на Договора при неточно изпълнение на задължения по Договора от страна на **ИЗПЪЛНИТЕЛЯ,** вкл. при възникване на задължение на **ИЗПЪЛНИТЕЛЯ** за плащане на неустойки, както и при прекратяване на Договора от **ВЪЗЛОЖИТЕЛЯ**, поради виновно неизпълнение на задължения на **ИЗПЪЛНИТЕЛЯ** по Договора.

**(2) ВЪЗЛОЖИТЕЛЯТ** има право да усвои такава част от гаранцията, която покрива отговорността на **ИЗПЪЛНИТЕЛЯ** за Неизпълнението, включително размера на начислените неустойки.

**(3)** При едностранно прекратяване на Договора от **ВЪЗЛОЖИТЕЛЯ** поради виновно Неизпълнение на задължения на **ИЗПЪЛНИТЕЛЯ** по Договора, сумата от Гаранцията за изпълнение на Договора се усвоява изцяло като обезщетение за прекратяване на Договора.

**Чл. 44. ИЗПЪЛНИТЕЛЯТ** се задължава в Гаранционните срокове да отстранява всички проявени Дефекти в изпълнените дейности на обекта. Гаранционният срок за изпълнените дейности и съоръжения на обекта, предмет на договора, се определя, съгласно Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени Строителни и монтажни работи, съоръжения и строителни обекти.

**Чл. 45 (1)** Гаранционните срокове започват да текат от датата на получаване на Разрешението за ползване на Строежа.

**(2)** Гаранционните срокове не текат и се удължават с времето, през което Строежът е имал проявен Дефект, до неговото отстраняване.

**(3)** Гаранционната отговорност се изключва, когато проявените Дефекти са резултат от Изключително обстоятелство и/или Непредвидено обстоятелство.

**(4)** В случай, че банката или застрахователното дружество, издало Гаранцията за изпълнение на Договора, се обяви в несъстоятелност, или изпадне в неплатежоспособност/свръх задлъжнялост, или й се отнеме лиценза, или откаже да заплати предявената от **ВЪЗЛОЖИТЕЛЯ** сума в 3-дневен срок, **ВЪЗЛОЖИТЕЛЯТ** има право да поиска, а **ИЗПЪЛНИТЕЛЯТ** се задължава да предостави, в срок до 5 (пет) работни дни от направеното искане, съответна заместваща гаранция от друга банкова или застрахователна институция, съгласувана с **ВЪЗЛОЖИТЕЛЯ**.

**(5) ВЪЗЛОЖИТЕЛЯТ** не дължи лихва върху сумата по Гаранцията за изпълнение на договора.

# ХIІI ИЗИСКВАНИЯ КЪМ ИЗПЪЛНЕНИЕТО. РЕД ЗА ПРИЕМАНЕ НА РАБОТАТА.

**Чл. 46.(1)** При изпълнение на договора, следва да се спазват приложимите изисквания, както следва:

а) техническите проекти;

б) „Технически правила за приложение на ограничителни системи за пътища по Републиканската пътна мрежа“ на АПИ от 2010 г.;

в) „Техническа спецификация” на Агенция „Пътна инфраструктура” (АПИ) от 2014 г.;

г) „Технически изисквания при изпълнение на пътни знаци и указателни табели от светлоотразителни материали“ на АПИ от 2010 г.;

д) Стоманените предпазни огради да се изпълняват съгласно БДС ЕN 1317-2:2010; БДС ЕN 1317-5:2007+А1:2009;

е) Закон за устройство на територията (ЗУТ);

ж) Закон за пътищата (ЗП);

з) Наредба № 3 от 31.07.2003 г. на МРРБ към ЗУТ за съставяне на актове и протоколи по време на строителството;

и) Наредба № 2 от 31.07.2003 г. на МРРБ към ЗУТ за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти;

й) Наредба № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи;

к) Наредба № 7 от 1999 г. за минимални изисквания за здравословни и безопасни условия на труд на работните места при използване на работното оборудване;

л) Закон за задълженията и договорите (ЗЗД);

м) Всички други нормативни документи, приложими за изпълнение на съответните дейности, предмет на Договора

н) Действащи норми, наредби и стандарти в областта на пътищата, съоръженията и комуникациите на други ведомства и всички други нормативни документи, приложими за изпълнение на съответната дейност.

**(2)** Качеството и количеството на изпълнените дейности, както и на Строителните продукти, се установява с:

* Сертификатът за окончателно плащане;
* актовете и протоколите по чл. 7, ал. 3 от Наредба № 3 от 31.07.2003 г.;
* други документи, които съдържат оценка на качеството на изпълнените дейности;
* протоколите от изпитванията в съответствие с изискванията на Проектната документация;
* протоколи от проверки извършвани от органите на ВЪЗЛОЖИТЕЛЯ.
* Контролът на качеството на дейностите и на строителните продукти се извършва:
* от Консултанта – строителен надзор при осъществяване на непрекъснат надзор по време на изпълнението на СМР и съставяне на протоколите и актовете по чл. 7, ал. 3 Наредба № 3 от 31.07.2003 г. и в съответствие с договора на Консултанта с Инвеститора;
* от Възложителя – чрез упълномощени от него лица.

**(3)** Възложителят и/или Консултанта – строителен надзор проверява извършената от Изпълнителя работа и го уведомява за всички установени Недостатъци на СМР, както и посочва срок за отстраняването им. Изпълнителят е длъжен да отстрани недостатъка в срока, посочен в уведомлението. Изпълнителят отговаря и за Недостатъци на СМР, които поради естеството си не са могли да се открият към датата на съставяне на съответния Сертификат за плащане на работите, по които са открити недостатъци или се проявят по-късно (Скрити недостатъци). Възложителят има право да поиска отстраняване на Скритите недостатъци.

**(4)** Изпълнителят е длъжен да извърши всички изпитвания в хода на строителството и след неговото приключване, като спазва срока на извършването и периодичността им съгласно изискванията на Техническите спецификации.

**ХIV. ДРУГИ УСЛОВИЯ**

**Чл. 47 (1)** Когато в Договора е предвидено, че Страните извършват определено действие „незабавно”, същото следва да бъде извършено непосредствено след пораждане или настъпване, или узнаване на събитието или действието, което поражда отговорност, но не по-късно от 3 (три) дни.

**(2)** Ако друго не е уточнено, дните в този Договор се считат за календарни, като сроковете по договора се броят по реда на Закона за задълженията и договорите.

**Чл. 48.** Когато в този Договор е предвидено, че определено действие или отговорност е за сметка на **ИЗПЪЛНИТЕЛЯ**, то разходите за това действие или отговорност не могат да се искат от **ВЪЗЛОЖИТЕЛЯ** като допълнение към Цената за изпълнение на поръчката.

**Чл. 49 (1)** Всички съобщения между Страните във връзка с настоящия Договор следва да бъдат в писмена форма, изпращани по пощата с обратна разписка или по факс или по електронен път с електронен подпис. Съобщенията ще се получават на следните адреси:

1. за **ВЪЗЛОЖИТЕЛЯ**: ...............................................................;

2. за **ИЗПЪЛНИТЕЛЯ**: …………………………………………

**(2)** При промяна на данните, посочени в предходната алинея, всяка от Страните е длъжна писмено да уведоми другата в 3-дневен срок от настъпване на промяната.

**Чл. 50.** Нищожността на някоя клауза от Договора не води до нищожност на друга клауза или на Договора като цяло.

**Чл. 51.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора, ще бъдат разрешавани от компетентния български съд, съгласно действащото българско законодателство*.*

**Чл. 52.** Неразделна част от настоящия Договор са следните приложения:

* Приложение № 1 – Ценово предложение и количествено – стойностни сметки
* Приложение № 2 - Споразумение в съответствие със Закона за здравословни и безопасни условия на труд (ЗЗБУТ);
* Регистрация в ЦПРС

Този Договор е изготвен и подписан в 2 (два) еднообразни екземпляра – по един за всяка страна.

 **ВЪЗЛОЖИТЕЛ: ИЗПЪЛНИТЕЛ:**

**/ / / /**